


בבית משפט השלום 								ת.א. 23/
בכפר סבא

תאריך חתימת המסמך 21.12.23

התובע:                בועז עזר, ת"ז 102501712
                              מרחוב יוסף ספיר 5, רמת גן 
			טלפון: 054-7757922
   
ע"י ב"כ עו"ד אריאל פרייברג  (מ"ר 62254)
		מרח' אבא הלל 7 , רמת גן
		טל' : 03-7412358  ,  פקס: 077-3180983
			דוא"ל: frei.ariel@gmail.com 

      – נ ג ד –

הנתבעת:             AIG חברה לביטוח בע"מ
			מרחוב הסיבים 25, פתח תקוה
			טל': 03-9272300;דוא"ל: service@aig.co.il

			כתב תביעה 

סוג התביעה ונושאה: פלת"ד 

הסעדים המבוקשים: פיצויים בשל נזקי גוף בהתאם לסמכותו של בית משפט נכבד זה.  

סכום האגרה:	763 ₪ (תקנה 34 לתוספת לתקנות בתי המשפט (אגרות), תשס"ז – 2007. 

תיקים קשורים: 	לא קיימים תיקים קשורים. 


[bookmark: _Hlk61960106]				הזמנה לדין (טופס 2 תקנה 10) 

הואיל והתובע הגיש למחוז שיפוט זה כתב תביעה נגדך, המצורף בזאת, אתם מוזמנים להגיש כתב הגנה בתוך 60 ימים מיום שהומצאה לכם הזמנה זו. 

לתשומת ליבכם, אם לא תגיש כתב הגנה לפי תקנה 130 לתקנות סדר הדין האזרחי, התשע"ט – 2018, תהיה לתובע הזכות לקבל פסק דין שלא בפניך. 















חלק 2: 

(1) בעלי הדין : 

1. התובע, יליד 11/11/1972, היה בכל הזמנים הרלבנטיים לתביעה זו הנוהג ו/או המשתמש ברכב הנושא מ"ר 24-414-50 (להלן:"הרכב")

2. הנתבעת הינה חברת ביטוח הפועלת כחוק בישראל, ובכל הזמנים הרלבנטיים לתביעה זו ביטחה את השימוש ברכב על פי הוראות פקודת ביטוח רכב מנועי (נוסח חדש) תש"ל – 1970.

(2) פירוט הסעד המבוקש באופן תמציתי: 

3. התובע נפגע בתאונת דרכים כהגדרתה בחוק הפיצויים לנפגעי תאונות דרכים. הנתבעת ביטחה את השימוש ברכב בו אירעה התאונה בביטוח חובה ועל כן עותר התובע לפצותו בגין הנזקים שנגרמו לו בתאונה.  

4. מחמת מגבלותיו הנובעות מהתאונה, התקשה ומתקשה התובע בביצוע עבודתו, הוא נזקק להפוגות ממושכות במהלכה ונגרמו לו הפסדי השתכרות.

5. התובע מוגבל מאז התאונה בביצוע פעולות יומיומיות שונות ובניהול משק ביתו, הוא נזקק לעזרת הזולת וימשיך להיזקק לה גם בעתיד. 

6. עקב מגבלותיו הנובעות מהתאונה נזקק התובע לשימוש מוגבר במוניות, ולהסעות מיוחדות, ויזקק לכך גם בעתיד. 

(3) תמצית העובדות הנחוצות לביסוסה של עילת התביעה ומתי נולדה: 

7. בתאריך 3.4.23, עת נהג ברכבו היה התובע מעורב בתאונה ונחבל בגופו (להלן: "התאונה").

רצ"ב העתק רישיון נהיגה, העתק תעודת ביטוח חובה תמונת הרכב ואישור תשלום נזק רכוש, מסומנים "כנספח 1".

8. התובע אשר סבר כי חבלותיו כתוצאה מהתאונה יחלפו לאחר מנוחה ונטילת משככי כאבים, אולם, בהיעדר הטבה ונוכח החמרה פנה לקבלת טיפול רפואי שם אובחנו כאבים והגבלה בתנועות הצוואר והגב והוחלט להפנותו לביצוע טיפולי פיזיותרפיה דחופה, נטילת משככי כאבים ומנוחה.

9. הכאבים וההגבלה בתנועות הצוואר, הכתפיים והגב הלכו והחמירו עד לכדי כאב מעיר משינה והשפעה על התפקוד היומיומי, תרופה לשיכוך כאב שניתנה לו גרמה לתופעות לוואי לא רצויות והטיפול התרופתי הוחלף. כן הומלץ לו על ביצוע אוסטאופתיה, המשך מעקב ומנוחה.

10. התובע אשר סבל מכאבים עזים נאלץ לפנות לקבלת טיפול במסגרת פרטית נוכח אילוצי יומן הפיזיותרפיה במסגרת הקהילה והוא ביצע טיפולי רפואה משלימה ופיזיותרפיה במסגרת פרטית והומלץ לו על המשך טיפול.

11. בנוסף, החל התובע לסבול מעייפות ותשישות, קשיי ריכוז, כאבים מפושטים. כן, נוכח הכאבים העזים, קשיי שינה ועייפות, קושי בבליעה וההגבלה בתנועות עמוד השדרה הופנה להמשך טיפול אורתופדי, ביצוע בדיקת הדמיה וטיפול במסגרת מרפאת כאב. 

רצ"ב תעודות רפואיות, מסומנות "כנספח 2".

12. מאז התאונה סובל התובע מכאבים והגבלה בתנועות הצוואר, הכתפיים והגב, מכאבים מפושטים, מקשיי הירדמות, קושי בשינה רציפה, כאב מעיר משינה, תשישות, קשיי ריכוז, קושי בבליעה, מקושי בישיבה, עמידה והליכה ממושכות, מקושי בכיפוף והרמה, מקשיי ריכוז, הוא נזקק לקבלת טיפולים רפואיים ויזקק להם גם בעתיד.

13. התובע סמנכ"ל פיתוח עסקי, עבודה הכרוכה מעצם טיבה וטבעה, באחריות רבה, ישיבה ממושכת ותפקוד גבוה, מתקשה מאז התאונה ותוצאותיה בביצוע עבודתו, נזקק להפוגות ממושכות במהלכה ונגרמו לו הפסדי שכר.

14. מאז התאונה ומחמת תוצאותיה מתקשה התובע בניהול משק ביתו, הוא נזקקת לעזרת הזולת ויזקק לה גם בעתיד.

15. עקב מגבלותיו הנובעות מהתאונה נזקק התובע לשימוש מוגבר במוניות, ולהסעות מיוחדות ויזקק לכך גם בעתיד. 
                       
חלק 3 
(4) פירוט העובדות המקנות סמכות לבית המשפט 

16. לבית משפט נכבד זה הסמכות לדון בתביעה על פי מהותה, ערכה ומקום ניהול עסקי הנתבעת.

17. להלן פירוט נזקי התובע:
1. נזק מיוחד:  
(1)  הפסדי השתכרות בעבר –				          110,500 ₪ 
(2)  עזרת הזולת בעבר –	           				            25,000 ₪  
(3)  הוצאות רפואיות ונסיעות לטיפולים בעבר –	          11,500 ₪ 
(4)  הסעות מיוחדות ושימוש מוגבר במוניות בעבר -            13,000 ₪

2. נזק כללי:
כב' בית המשפט מתבקש לפסוק לתובע פיצוי הולם בגין נזקיו, בין היתר, בראשי הנזק הבאים:

1. הפסדי השתכרותה בעתיד, על-פי מידת מוגבלותו התפקודית של התובע, או לחילופין, בהתאם לשיעור נכותו הרפואית, לרבות הפסדים בתקופת  הפנסיה.
1.  עזרת הזולת בעתיד.
1.  הוצאות רפואיות ופארה רפואיות ונסיעות לטיפולים בעתיד. 	
1.  הוצאות ניידות בעתיד. 
1.  פיצוי בגין נזקיו הלא ממוניים של התובע. 


18. הנתבעת חייבת לפצות את התובע בהיותה מבטחת השימוש ברכב במועד התאונה.



אשר על כן, מתבקש כב' ביהמ"ש להזמין את הנתבעת לדין ולחייבה,  לפצות את התובע כמפורט לעיל, בצירוף ריבית חוקית מירבית והפרשי הצמדה מלאים מיום הגשת התביעה ועד לתשלום בפועל, ולרבות הוצאות המשפט, שכ"ט עו"ד ומע"מ.	

                                                                                     ____________________
						              אריאל פרייברג, עו"ד
								          ב"כ התובע  

